पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के दौरान मरीजों के लिए एंबुलेंस सेवा प्रदान करने वाली एजेंसियों के विभिन्न वाहनों के लिए अलग-अलग दर निर्धारित कर दिया गया है। निदेशक प्रमुख (रोग नियंत्रण), स्वास्थ्य सेवाएं, बिहार, पटना द्वारा आदेश निर्गत करते हुए कहा गया है कि कोविड-19 महामारी से उत्पन्न परिस्थिति में निजी एंबुलेंस चालकों के द्वारा मनमाना किराया वसूल किया जा रहा है। जिससे मरीज के परिजनों को काफी कठिनाई का सामना करना पड़ रहा है। बिहार सरकार द्वारा इसे गंभीरता से संज्ञान में लिया गया। उक्त के आलोक में एंबुलेंस का दर निर्धारण हेतु स्वास्थ्य विभाग एवं परिवहन विभाग, बिहार के आपसी समन्वय से गठित समिति के द्वारा विस्तृत समीक्षा के बाद राज्य भर में निजी एंबुलेंस का किराया निर्धारित करने की अनुशंसा की गई है।
एंबुलेंस में रहेगी जीवन रक्षक उपकरण
बता दें कि इस एंबुलेंस में बेसिक लाइफ सपोर्ट सिस्टम, जीवन रक्षक दवाएं एवं प्रशिक्षित स्वास्थ्य कर्मी भी उपलब्ध रहेंगे। ताकि मरीज को कोई परेशानी न हो। समिति की अनुशंसा के आलोक में द बिहार एपिडेमिक डीजिज कोविड-19 रेगुलेशन 2021 तहत प्रदत शक्तियों के आलोक में उपरोक्त आदेश का उल्लंघन किए जाने पर महामारी एक्ट समेत कई प्रावधानों के तहत कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn